system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Gheorghe Bibescu?
assistant
Gheorghe Bibescu (n. 26 aprilie 1804, Craiova – d. 1 iunie 1873, Paris) a fost domn în Țara Românească în perioada 1 ianuarie 1843 - 13/25 iunie 1848.

Biografie 

Gheorghe Bibescu era descendent direct al domnului Constantin Brâncoveanu.

Este frate cu principele Barbu Știrbei. După ce-și face studiile (dreptul) la București și Paris, intră în 1824 în administrația publică a țării, la Ministerul de Justiție și de Externe, dar demisionează în 1834, trăind până la 1842 la Paris și Viena. Reîntors, conduce opoziția contra domnului Alexandru D. Ghica și reușește să câștige alegerile din 20 decembrie 1842, cu circa 69% dintre voturi. 

Ca domn a luat unele măsuri bune: a mărit armata numeric, a pus ordine în finanțele țării, i-a ajutat pe sinistrații bucureșteni care și-au pierdut casele în urma unui incendiu în ziua de Paști a lui 1847. Domnia lui a suferit din cauza influenței covârșitoare a Rusiei. Concesia minelor dată rusului Trandafiloff, produce mari nemulțumiri, iar adunarea țării o anulează. Bibescu însă, suspendă adunarea "pentru rele aplicări și gândiri", după care a condus autoritar țara, prin decrete, până în noiembrie 1846. Apoi s-au făcut din nou alegeri, în care Bibescu a dobândit în Adunare o majoritate prietenoasă. La fel de rău a fost primită încercarea lui de a introduce limba franceză ca limbă de predare în școlile superioare. Revoluția Franceză de la 1848, se repercutează și în București. După citirea Proclamației de la Islaz (9 iunie), ea este impusă și domnului la București. Bibescu a fost indecis, nu a trecut nici de partea revoluției și nici nu a înăbușit-o, astfel încât este nevoit să abdice la 13/25 iunie 1848 și să părăsească țara plecând în Transilvania.

S-a căsătorit prima dată cu Zoe Brâncoveanu, născută Mavrocordat. La 12/24 decembrie 1827 s-a născut primul copil, Grigore Bibescu, care primește numele de la nașul său banul Brâncoveanu. A doua oară se căsătorește cu Marițica Văcărescu-Ghica la 21 septembrie 1845, la Focșani.

Maria Bibescu, contesă de Montesquiou-Fézensac este una dintre fiicele domnitorului Gheorghe Bibescu cu a doua sa soție, Marițica Văcărescu-Ghica. Pe o porțiune din moșia ei din nordul Bucureștiului au luat naștere Aeroportul Băneasa și cartierul Băneasa de azi.

Georges Bibescu, fiul lui Gheorghe Bibescu, ajunge ofițer în armata franceză.

Galerie imagini

Note

Legături externe
 „Sub semnul romantismului de la domnitorul Gheorghe Bibescu la scriitorul Simeon Marcovici” - Nicolae Isar
 "Capela Bibescu-Brâncoveanu din cimitirul Père-Lachaise", Paris. Articol de Gabriel Badea-Päun 
 Cea de-a doua față a lui Bibescu Vodă, 4 aug 2009, Emanuel Bădescu, Ziarul de Duminică
 Nemaipomenitele aventuri ale prințului Bibescu, 20 ian 2010, Emanuel Bădescu, Ziarul de Duminică
 Povestea unei mari iubiri - George Bibescu si Valentina Caraman Chimay, Sorin Preda, Formula AS - anul 2009, numărul 893

 

Nașteri în 1804
Decese în 1873
Nobili români
Familia Bibescu
Participanți la Revoluțiile de la 1848
Domni și domnitori ai Țării Românești